pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วันแรกวันเดียว ยอดขาย 2,000 ล้านบาท!! สลากออมทรัพย์ ธอส. ชุดเกล็ดดาว
วันพุธที่ 21 ตุลาคม 2563
วันแรกวันเดียว ยอดขาย 2,000 ล้านบาท!! สลากออมทรัพย์ ธอส. ชุดเกล็ดดาว
ธอส.เผยยอดซื้อสลากออมทรัพย์ ธอส. ชุดเกล็ดดาว หน่วยละ 5,000 บาท ลุ้นรางวัลสูงสุด 1 ล้านบาท ตลอดระยะเวลา 24 เดือน หลังเปิดจําหน่ายเป็นวันแรก (20 ต.ค. 63) ล่าสุด ณ เวลา 17.00 น. จําหน่ายได้แล้วเป็นจํานวนกว่า 400,000 หน่วย คิดเป็นมูลค่าสูงถึง 2,000 ล้านบาท
ธนาคารอาคารสงเคราะห์ เผยยอดซื้อ “สลากออมทรัพย์ ธอส. ชุดเกล็ดดาว” หน่วยละ 5,000 บาท ลุ้นรางวัลสูงสุด 1 ล้านบาท ตลอดระยะเวลา 24 เดือน หลังเปิดจําหน่ายเป็นวันแรก (20 ต.ค. 63) ล่าสุด ณ เวลา 17.00 น. จําหน่ายได้แล้วเป็นจํานวนกว่า 400,000 หน่วย คิดเป็นมูลค่าสูงถึง 2,000 ล้านบาท สะท้อนให้เห็นถึงความน่าสนใจของสลากออมทรัพย์ ธอส. ชุดเกล็ดดาว ซึ่งมีโอกาสถูกรางวัลสูง พร้อมลุ้นรางวัลเลขท้าย 2 ตัว 3 ตัว และรางวัลเลขสลับเลขท้าย 2 ตัว 3 ตัว ซึ่งเป็นรางวัลที่ไม่เคยมี ในสลากออมทรัพย์ที่ไหนมาก่อน
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่ธนาคารได้เปิดจําหน่าย ผลิตภัณฑ์สลากออมทรัพย์ ธอส. ชุดเกล็ดดาว หน่วยละ 5,000 บาท สลากชุดใหม่ล่าสุดของ ธอส. ที่ทําให้ผู้ซื้อมีโอกาสลุ้นรางวัลมูลค่าสูงสุด 1 ล้านบาททุกเดือน ตลอดอายุสลาก 2 ปี โดยเริ่มจําหน่ายในวันนี้ (20 ตุลาคม 2563) เป็นวันแรก ผ่าน 2 ช่องทาง คือ Application : GHB ALL และที่ทําการสาขาทั่วประเทศ ล่าสุด ณ เวลา 17.00 น. พบว่า มีลูกค้าประชาชนซื้อสลากออมทรัพย์ ธอส.ชุดเกล็ดดาว จํานวนกว่า 400,000 หน่วย คิดเป็นมูลค่าสูงถึง 2,000 ล้านบาท สะท้อนให้เห็นถึงความน่าสนใจของสลากออมทรัพย์ ธอส. ชุดเกล็ดดาว ซึ่งมีโอกาสในการถูกรางวัลที่ 1 มูลค่า 1 ล้านบาท/หมวด คิดเป็น 0.0045% นอกจากนี้ยังได้ลุ้นรางวัลเลขท้าย 2 ตัว 3 ตัว รางวัลเลขสลับเลขท้าย 2 ตัว และรางวัลเลขสลับเลขท้าย 3 ตัว ซึ่งเป็นรางวัลที่ไม่เคยมีในสลากออมทรัพย์ที่ไหนมาก่อน หากซื้อสลาก 100 หน่วย หรือ 5 แสนบาท จะถูกรางวัลเลขท้าย 2 ตัว และรางวัลเลขสลับเลขท้าย 2 ตัวทุกงวด ทําให้เมื่อฝากครบ 2 ปี จะได้รับเงินรางวัลและผลตอบแทนหน้าสลากรวม 5,680 บาท คิดเป็นผลตอบแทน 0.568% ต่อปี ไม่รวมผลตอบแทนที่อาจได้รับเพิ่มขึ้นจากการถูกรางวัลที่ 1-4 อีกด้วย
ทั้งนี้ สลากออมทรัพย์ ธอส. ชุดเกล็ดดาว จําหน่ายรวม 3 ล้านหน่วย กรอบวงเงิน 15,000 ล้านบาท แบ่งออกเป็น 3 หมวด ๆ ละ 1 ล้านหน่วย อายุสลาก 2 ปี ผลตอบแทนหน้าสลาก 0.4% ต่อปี ออกรางวัลทุกเดือน รวม 24 ครั้ง แบ่งเป็น รางวัลที่ 1 มูลค่ารางวัลสูงถึง 1,000,000 บาท/หมวด รางวัลที่ 2 มูลค่า รางวัลละ 50,000 บาท จํานวน 4 รางวัล/หมวด รางวัลที่ 3 มูลค่ารางวัลละ 5,000 บาท จํานวน 20 รางวัล/หมวด รางวัลที่ 4 มูลค่ารางวัลละ 500 บาท จํานวน 20 รางวัล/หมวด รางวัลเลขท้าย 3 ตัว รางวัลละ 100 บาท รางวัลเลขสลับเลขท้าย 3 ตัว รางวัลละ 50 บาท รางวัลเลขท้าย 2 ตัว รางวัลละ 50 บาท และรางวัลเลขสลับเลขท้าย 2 ตัว รางวัลละ 20 บาท เริ่มออกรางวัลครั้งแรกวันที่ 16 พฤศจิกายน 2563 สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ www.ghbank.co.th
รัฐบาลไทย-ข่าวทำเนียบรัฐบาล-  บีโอไอร่วมเปิดงาน Thailand Smart City Week 2020
วันพุธที่ 21 ตุลาคม 2563
บีโอไอร่วมเปิดงาน Thailand Smart City Week 2020
บีโอไอร่วมเปิดงาน Thailand Smart City Week 2020
บีโอไอร่วมเปิดงาน Thailand Smart City Week 2020
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 1 จากซ้าย)
เข้าร่วมพิธีเปิดงาน “Thailand Smart City Week 2020” มหกรรมแสดงเทคโนโลยีด้านการพัฒนาเมืองอัจฉริยะ ซึ่งจัดโดยสํานักงานส่งเสริมเศรษฐกิจดิจิทัล ระหว่างวันที่ 16-22 ตุลาคม 2563 ทั้งในรูปแบบออนไลน์และออฟไลน์ ณ บริเวณสามย่าน เมื่อเร็วๆ นี้
รัฐบาลไทย-ข่าวทำเนียบรัฐบาล-จับกัง 1 ห่วงใย นายจ้าง และแรงงานต่างด้าว เตือน รู้เท่าทันนายหน้าเถื่อน
วันพุธที่ 21 ตุลาคม 2563
จับกัง 1 ห่วงใย นายจ้าง และแรงงานต่างด้าว เตือน รู้เท่าทันนายหน้าเถื่อน
นายสุชาติ ชมกลิ่น รัฐมนตรีว่าการกระทรวงแรงงาน ย้ําเตือนนายจ้าง/สถานประกอบการ และแรงงานต่างด้าวที่ต้องการเข้ามาทํางานภายในประเทศไทยในช่วงสถานการณ์แพร่ระบาดโรคโควิด - 19 นี้ ตรวจสอบข้อมูลสาย-นายหน้าก่อนโอนเงิน ป้องกันถูกหลอกลวงจากขบวนการนายหน้าเถื่อน
“ขณะนี้มีขบวนการนายหน้าเถื่อน อาศัยความต้องการแรงงานต่างด้าวของนายจ้างและสถานประกอบการ อ้างว่าสามารถนําคนต่างด้าวเข้ามาทํางานในประเทศไทยได้ โดยทําให้หลงเชื่อว่าเป็นตัวแทนของบริษัทนําเข้าแรงงานต่างด้าวหรือเจ้าหน้าที่ของรัฐ และเรียกเก็บค่าใช้จ่ายเกินจริง ขอให้นายจ้างและสถานประกอบการอย่าใช้บริการจากนายหน้าเถื่อน นําเข้าแรงงานต่างด้าว นอกจากเสี่ยงติดเชื้อโควิด-19 เพราะไม่ผ่านมาตรการตรวจคัดกรองโรคตามขั้นตอนแล้ว ยังเสี่ยงต่อการเสียเงินเป็นจํานวนมากจากการถูกหลอกลวง
เกี่ยวกับเรื่องนี้รัฐบาลได้มอบหมายให้กระทรวงแรงงาน โดยกรมการจัดหางาน ให้ความสําคัญกับปัญหาการค้ามนุษย์ด้านแรงงาน และใช้มาตรการทางกฎหมายอย่างจริงจัง หากพบผู้กระทําผิด จะดําเนินคดีตามกฎหมายอย่างเคร่งครัด โดยผู้ที่หลอกลวงผู้อื่นว่าสามารถนําคนต่างด้าวมาทํางานกับนายจ้างในประเทศ หรือสามารถหาลูกจ้างซึ่งเป็นคนต่างด้าวให้กับนายจ้าง และโดยการหลอกลวงดังว่านั้น ได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง จะต้องระวางโทษจําคุกตั้งแต่ 3 - 10 ปี หรือปรับตั้งแต่ 600,000 - 1,000,000 บาท ต่อคนต่างด้าว 1 คน หรือทั้งจําทั้งปรับ ” นายสุชาติ กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า การนําคนต่างด้าวมาทํางานกับนายจ้างในประเทศอย่างถูกต้องตามกฎหมาย มี 2 วิธี คือ นายจ้างดําเนินการด้วยตนเอง หรือนายจ้างมอบอํานาจให้บริษัทนําคนต่างด้าวมาทํางานกับนายจ้างในประเทศ (บริษัทนําเข้า) ที่ได้รับใบอนุญาตจากกรมการจัดหางานเป็นผู้ดําเนินการ ซึ่งปัจจุบันมีทั้งสิ้น 251 แห่ง เป็นผู้รับอนุญาตฯ ที่บริษัทตั้งอยู่ในกรุงเทพมหานคร 75 แห่ง และส่วนภูมิภาค 176 แห่ง (ข้อมูล ณ วันที่ 16 ตุลาคม 2563) พร้อมเน้นย้ําว่า การจ้างงานคนต่างด้าวที่ไม่มีใบอนุญาตทํางานนั้น ทําให้นายจ้าง/สถานประกอบการมีความผิดเช่นกัน ซึ่งจากผลการตรวจสอบและดําเนินคดี นายจ้าง/สถานประกอบการ และคนต่างด้าว ในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 30 กันยายน 2563 พบว่า มีการดําเนินคดีนายจ้าง/สถานประกอบการ จํานวน 1,569 ราย คนต่างด้าว ถูกดําเนินคดี จํานวน 1,955 คน และถูกผลักดันกลับประเทศ จํานวน 1,470 คน
“ นายจ้าง/สถานประกอบการ และแรงงานต่างด้าว สามารถตรวจสอบรายชื่อบริษัทนําคนต่างด้าวเข้ามาทํางานฯ ที่ได้รับอนุญาตจากกรมการจัดหางานได้ที่ www.doe.go.th หรือหากต้องแจ้งเรื่องราวร้องทุกข์ ที่ถูกสาย/นายหน้าเถื่อนหลอกลวง สามารถติดต่อได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการด้วย” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​พล.อ. ประวิตร  มอบระบบน้ำบาดาลใหญ่ที่สุดของไทย ผลงานกระทรวงทรัพยากรฯ แก้ภัยแล้ง ชัยนาท อย่างยั่งยืน
วันพุธที่ 21 ตุลาคม 2563
​พล.อ. ประวิตร  มอบระบบน้ําบาดาลใหญ่ที่สุดของไทย ผลงานกระทรวงทรัพยากรฯ แก้ภัยแล้ง ชัยนาท อย่างยั่งยืน
​พล.อ. ประวิตร  มอบระบบน้ําบาดาลใหญ่ที่สุดของไทย ผลงานกระทรวงทรัพยากรฯ แก้ภัยแล้ง ชัยนาท อย่างยั่งยืน
พล.อ. ประวิตร มอบระบบน้ําบาดาลใหญ่ที่สุดของไทย ผลงานกระทรวงทรัพยากรฯ แก้ภัยแล้ง ชัยนาท อย่างยั่งยืน
วันที่ 21 ตุลาคม 2563 เวลา​ 09.​00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ พร้อมด้วย นายจตุพร​ บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ให้การต้อนรับ พล.อ. ประวิตร วงษ์สุวรรณ รองนายกรัฐมนตรี ในโอกาสเดินทางมาเป็นประธานมอบโครงการพัฒนาแหล่งน้ําบาดาลขนาดใหญ่ริมแม่น้ํา หรือที่เรียกว่า Riverbank Filtration (RBF) ซึ่งมีขนาดใหญ่ที่สุดแห่งแรกของประเทศไทย ให้กับเทศบาลตําบลหาดท่าเสา อ.เมือง จ.ชัยนาท เพื่อบริหารจัดการแก้ไขปัญหาภัยแล้งด้านการอุปโภคบริโภคและการเกษตร ในพื้นที่ จ.ชัยนาท ต่อไป
รมว.ทส. กล่าวว่า “โครงการ RBF แห่งนี้สามารถผลิตน้ําได้ถึง 4,000 ลูกบาศก์เมตรต่อวัน เป็นน้ําคุณภาพดีที่ผ่านการกรองโดยกระบวนการทางธรรมชาติ และสามารถนํามาใช้ได้โดยไม่กระทบต่อน้ําผิวดิน สามารถช่วยเหลือประชาชนให้มีน้ําอุปโภคบริโภค รวมถึงใช้ทางการเกษตรได้กว่า 8 หมู่บ้าน จํานวน 1,484 ครัวเรือน หรือประชาชนกว่า 5,000 คน ซึ่ง จ.ชัยนาท เป็น 1 ใน 3 พื้นที่ต้นแบบ ในการกักเก็บน้ําฝนไว้ใช้ และบริหารจัดการน้ําใต้ดินควบคู่ไปกับน้ําผิวดิน โดยกระทรวงทรัพยากรธรรมชาติและสิ่งแวดล้อม จะเร่งพัฒนาขยายโครงการ RBF ไปยังพื้นที่ที่ประสบภัยแล้งทั่วประเทศต่อไปในอนาคต”
โอกาสนี้ รองนายก ได้กล่าวว่า “รัฐบาลได้ให้ความสําคัญกับปัญหาภัยแล้งทั่วประเทศเป็นอย่างมาก เพื่อให้ประชาชนมีคุณภาพชีวิตที่ดีขึ้น มีที่ทํากินที่ดีขึ้น และได้เร่งแก้ปัญหาด้านน้ําอย่างเป็นระบบเพื่อไม่ให้เกิดปัญหาภัยแล้งซ้ําอีกในปีต่อไป”
ก่อนที่ รองนายกจะเปิดน้ํา 1,000 ลิตร เข้าสู่ระบบ อันเป็นสัญลักษณ์ในพิธีเปิดโครงการ รวมถึงมอบน้ําแร่กระทรวงทรัพยากรฯ ให้กับตัวแทนชาวบ้าน และเดินเยี่ยมชมนิทรรศการ เยี่ยมชมระบบบริหารจัดการน้ําบาดาลขนาดใหญ่ริมแม่น้ํา พร้อมกับเยี่ยมชมศูนย์เรียนรู้ด้านน้ําบาดาล และจุดบริการน้ําแร่ของกระทรวงทรัพยากรธรรมชาติและสิ่งแวดล้อม
ทั้งนี้ โครงการ RBF ตั้งอยู่ริมแม่น้ําเจ้าพระยา มีเส้นผ่าศูนย์กลางใหญ่ที่สุดถึง 60 ซม. มีหอถังเหล็กส่งน้ําระยะไกลสูง 40 เมตร นอกจากนี้ พบว่า ยังมีปริมาณน้ําที่พัฒนาได้อีกกว่า 1.4 ล้านลูกบาสก์เมตรต่อปี ในการช่วยเหลือประชาชนได้มากถึง 8,000 โดยกระทรวงทรัพยากรธะรมชาติและสิ่งแวดล้อมจะเร่งดําเนินการต่อไปในอนาคต
รัฐบาลไทย-ข่าวทำเนียบรัฐบาล-ปลื้ม ญี่ปุ่นเลือก 7 โครงการในไทย มอบทุนพัฒนาดิจิทัลภาคอุตสาหกรรม
วันพุธที่ 21 ตุลาคม 2563
ปลื้ม ญี่ปุ่นเลือก 7 โครงการในไทย มอบทุนพัฒนาดิจิทัลภาคอุตสาหกรรม
ปลื้ม ญี่ปุ่นเลือก 7 โครงการในไทย มอบทุนพัฒนาดิจิทัลภาคอุตสาหกรรม
ปลื้ม ญี่ปุ่นเลือก 7 โครงการในไทยมอบทุนพัฒนาดิจิทัลภาคอุตสาหกรรม
ญี่ปุนคัดเลือก 7 บริษัทญี่ปุ่นในประเทศไทย ให้ทุนสนับสนุนการพัฒนาโครงการนําร่องด้านเทคโนโลยีดิจิทัลร่วมกับพาร์ทเนอร์ในประเทศไทย ภายใต้โครงการ “Asia Digital Transformation” หวังร่วมยกระดับเศรษฐกิจและสังคมของประเทศในภูมิภาค
สํานักงานคณะกรรมการส่งเสริมการลงทุน (บีโอไอ) ได้รับแจ้งจากองค์การส่งเสริมการค้าต่างประเทศของญี่ปุ่น (เจโทร กรุงเทพฯ) ว่า รัฐบาลญี่ปุ่น โดยกระทรวงเศรษฐกิจ การค้า การลงทุนญี่ปุ่น (METI)ได้คัดเลือกให้เงินสนับสนุนแก่บริษัทญี่ปุ่นในประเทศไทย เพื่อดําเนินโครงการสนับสนุนการนําระบบดิจิทัลเข้ามาใช้ในอุตสาหกรรมต่างๆ โดยบริษัทญี่ปุ่นในประเทศไทยได้รับคัดเลือกเข้าร่วมโครงการนี้รวม 7 บริษัทจากทั้งหมด 23 โครงการ มากที่สุดในภูมิภาคอาเซียน
โครงการที่ได้รับอนุมัติดังกล่าว ครอบคลุมในหลากหลายอุตสาหกรรม ได้แก่ การเกษตร การประมง การแพทย์ การพัฒนาทรัพยากรมนุษย์ และพลังงาน ซึ่งทุกสาขาล้วนมีความสําคัญต่อประเทศไทย การอนุมัติของรัฐบาลญี่ปุ่นในครั้งนี้ แสดงให้เห็นว่าประเทศไทยมีศักยภาพและความพร้อมทางเศรษฐกิจที่เหมาะสม ทําให้บริษัทของประเทศญี่ปุ่นสนใจร่วมพัฒนาธุรกิจอย่างมีนัยยะสําคัญ
สําหรับโครงการสนับสนุนการลงทุนด้านอุตสาหกรรมดิจิทัลในเอเชีย หรือ Asia Digital Transformation (ADX) มีวัตถุประสงค์เพื่อสนับสนุนให้บริษัทญี่ปุ่นร่วมงานกับบริษัทหรือหน่วยงานในอาเซียน ลงทุนด้านการพัฒนาเทคโนโลยีดิจิทัลเพื่อช่วยแก้ไขปัญหาทางเศรษฐกิจและสังคมในระยะยาวซึ่งนอกจากประเทศไทยแล้ว ยังมีโครงการนําร่องที่ได้รับคัดเลือกในอีกหลายประเทศ โดยมีโครงการในเมียนมา 4 โครงการ มาเลเซีย 3 โครงการ เวียดนาม 2 โครงการ อินโดนีเซีย 2 โครงการ กัมพูชา 2 โครงการ สิงคโปร์ ฟิลิปปินส์ และ สปป.ลาว ประเทศละ 1 โครงการ
รัฐบาลไทย-ข่าวทำเนียบรัฐบาล-รพ.สวรรค์ประชารักษ์ พัฒนาเวรเปลออนไลน์ ส่งผู้ป่วยถูกคน ถูกที่ ทันเวลา
วันเสาร์ที่ 24 ตุลาคม 2563
รพ.สวรรค์ประชารักษ์ พัฒนาเวรเปลออนไลน์ ส่งผู้ป่วยถูกคน ถูกที่ ทันเวลา
รพ.สวรรค์ประชารักษ์ เขตสุขภาพที่ 3 พัฒนาระบบเวรเปลออนไลน์ ส่งผู้ป่วยถูกคน ถูกที่ ทันเวลา เจ้าหน้าที่เวรเปลเดินน้อย ได้งานเพิ่มจาก 380 เที่ยวต่อวัน เพิ่มเป็น 700 เที่ยวต่อวัน เวลารอคอยส่งผู้ป่วยกลับบ้านลดลงจาก 87 น. เหลือ 34 น.
โฆษกกระทรวงสาธารณสุข เผยโรงพยาบาลสวรรค์ประชารักษ์ เขตสุขภาพที่ 3 พัฒนาระบบเวรเปลออนไลน์ ส่งผู้ป่วยถูกคน ถูกที่ ทันเวลา เจ้าหน้าที่เวรเปลเดินน้อย ได้งานเพิ่มจาก 380 เที่ยวต่อวัน เพิ่มเป็น 700 เที่ยวต่อวัน เคลียร์จบในบ่าย 3 โมง เวลารอคอยส่งผู้ป่วยกลับบ้านลดลงจาก 87 นาทีเหลือ 34 นาที
แพทย์หญิงพรรณประภา ยงค์ตระกูล โฆษกกระทรวงสาธารณสุข กล่าวว่า โรงพยาบาลสวรรค์ประชารักษ์ จ.นครสวรรค์ ได้นําเสนอนวัตกรรมระบบเวรเปลออนไลน์ ในการประชุมวิชาการกระทรวงสาธารณสุข ประจําปี 2563 ซึ่งเกิดจากการระดมสมองผู้ที่เกี่ยวข้อง ทั้งผู้ป่วย เจ้าหน้าที่เวรเปล และเจ้าหน้าที่ผู้ขอใช้บริการ เพื่อแก้ไขปัญหาการรับส่งผู้ป่วยผิดคน ส่งผิดที่ รอนาน และส่งไม่ทันเวลา จากจํานวนผู้ป่วยที่ต้องใช้เปลนอน/รถนั่งเพิ่มมากขึ้น ขณะที่เจ้าหน้าที่เวรเปลมีจํานวนไม่เพียงพอ ตั้งเป้าหมายผู้ป่วยจะต้องถูกคน ถูกที่ ทันเวลา เจ้าหน้าที่เวรเปลจะต้องเดินน้อย แต่ได้งานเยอะ เจ้าหน้าที่ผู้ขอใช้บริการใช้งานง่าย ตรวจสอบง่าย โดยเพิ่มระบบเวรเปลออนไลน์พัฒนาต่อยอดในแอปพลิเคชัน SPR Care ซึ่งเป็นแอปพลิเคชัน back office ของโรงพยาบาล ที่ใช้สําหรับการบันทึกวันลา การสแกนเข้างาน ซึ่งผลการดําเนินงานพบว่าได้ผลดี พนักงานเวรเปลไม่เกิดความผิดพลาดในการรับส่ง และเพิ่มประสิทธิภาพการทํางาน ทั้งความรวดเร็ว และปริมาณงาน
นายแพทย์ชนินทร์ จารุวัฒนมงคล ผู้อํานวยการโรงพยาบาลสวรรค์ประชารักษ์ กล่าวว่า หลังจากใช้ระบบเวรเปลออนไลน์ พบว่าได้ผลดี ไม่เกิดความผิดพลาดในการรับส่ง จากเดิมที่เคยส่งผิดคนผิดที่เฉลี่ยเดือนละ 8 ครั้ง ช่วยให้ทํางานได้เพิ่มขึ้นเป็น 600-700 เที่ยวต่อวัน เสร็จสิ้นภายใน 15.00 น. ขณะที่ระบบเดิมที่ใช้การจดบันทึกในสมุดที่มีประมาณ 380 เที่ยวต่อวัน จะเหลืออีกประมาณ 20 เที่ยวที่ต้องจัดเจ้าหน้าที่นอกเวลาช่วง 16.00-18.00 น. และทําให้ผู้ป่วยรับบริการเร็วขึ้น เช่นผู้ป่วยรอกลับบ้านที่จะลําดับบริการไว้หลังสุดใช้เวลารอเฉลี่ย 87 นาที หลังใช้ระบบออนไลน์เหลือเวลารอคอย 34 นาที หรือกรณีผู้ป่วยหนักเร่งด่วน เดิมส่วนใหญ่ต้องรอเวรเปลเกิน 10 นาที ใช้เวลาลดลงเหลือน้อยกว่า 5 นาที
ทั้งนี้ การใช้งานระบบเวรเปลออนไลน์ พยาบาลที่ขอใช้เวรเปลจะเข้าแอปพลิเคชัน SPR Care ใส่ HNของผู้ป่วย ระบุใบงานให้ชัดเจนว่า จะขอส่งไปทําอะไร ที่ไหนอย่างไร และบันทึก งานจะถูกส่งเข้ามายังศูนย์จ่ายงานเวรเปลซึ่งจะเห็นสถานะของเจ้าหน้าที่เวรเปลแบบเรียลไทม์ ที่ว่างและอยู่ใกล้งานนั้นที่สุด เพื่อจ่ายงานนั้นให้ ทําให้เจ้าหน้าที่เวรเปลไม่ต้องเสียเวลาและกําลังในการเดินกลับมาที่ศูนย์จ่ายงาน ผู้ป่วยได้รับบริการเร็วขึ้น ด้านเจ้าหน้าที่เวรเปลเมื่อได้รับการแจ้งเตือนจากแอปพลิเคชันจะกดรับทราบ ใบงานก็จะแสดงขึ้นมา เมื่อไปถึงตัวผู้ป่วยจะสแกนคิวอาร์โค้ดบนป้ายข้อมือผู้ป่วย ตรวจสอบความถูกต้องว่ารับถูกคนหรือไม่ หากถูกต้องให้กดยืนยัน หากไม่ถูกก็จะแจ้งเตือนว่าไม่ถูกคน เมื่อไปถึงจุดหมายจะสแกนส่งตัว และกดยืนยันการส่งได้ หากส่งผิดที่จะมีการแจ้งเตือน เมื่อทําครบกระบวนการก็ถือเป็นการปิดงาน 1 งาน หากมีงานที่เกิดขึ้นใกล้กัน ศูนย์ฯ เห็นสถานะว่าว่างแล้วก็จะส่งงานใหม่ให้ ทําให้ไปรับผู้ป่วยได้รวดเร็วยิ่งขึ้น
******************************************24 ตุลาคม 2563
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรี ร่วมพิธีเจริญพระพุทธมนต์ เพื่อความเป็นสิริมงคลของประเทศ
วันเสาร์ที่ 24 ตุลาคม 2563
นายกรัฐมนตรีนําคณะรัฐมนตรี ร่วมพิธีเจริญพระพุทธมนต์ เพื่อความเป็นสิริมงคลของประเทศ
นายกรัฐมนตรีนําคณะรัฐมนตรี ร่วมพิธีเจริญพระพุทธมนต์ เพื่อความเป็นสิริมงคลของประเทศ
วันนี้ (24 ต.ค.63) เวลา 19.00 น. ณ พระอุโบสถวัดพระเชตุพนวิมลมังคลาราม ได้จัดพิธีเจริญพระพุทธมนต์ โดยสมเด็จพระมหารัชมงคลมุนี กรรมการมหาเถรสมาคม เป็นประธานฝ่ายสงฆ์ พร้อมด้วยพระพรหมเสนาบดี กรรมการมหาเถรสมาคม พระธรรมรัตนากร เจ้าอาวาสวัดพระเชตุพนวิมลมังคลาราม และพระเถรานุเถระ ร่วมเจริญพระพุทธมนต์ โดยมี พลเอก ประยุทธ์ จันทร์โอชา นายกรัฐมนตรี เป็นประธานฝ่ายฆราวาส พร้อมด้วยคณะรัฐมนตรี ประกอบด้วย นายวิษณุ เครืองาม รองนายกรัฐมนตรี นายอนุชา นาคาศัย รัฐมนตรีประจําสํานักนายกรัฐมนตรี นายอาคม เติมพิทยาไพสิฐ รัฐมนตรีว่าการกระทรวงการคลัง นายสุชาติ ชมกลิ่น รัฐมนตรีว่าการกระทรวงแรงงาน นายอิทธิพล คุณปลื้ม รัฐมนตรีว่าการกระทรวงวัฒนธรรม นายสมศักดิ์ เทพสุทิน รัฐมนตรีว่าการกระทรวงยุติธรรม นายณัฏฐพล ทีปสุวรรณ รัฐมนตรีว่าการกระทรวงศึกษาธิการ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พลเอกชัยชาญ ช้างมงคล รัฐมนตรีช่วยว่าการกระทรวงกลาโหม คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ และพุทธศาสนิกชนร่วมในพิธีจํานวนมาก
สําหรับพิธีเจริญพระพุทธมนต์ในครั้งนี้ จัดขึ้นเพื่อความเป็นสิริมงคลให้บ้านเมืองเกิดความสงบเรียบร้อย ผ่านพ้นอุปสรรคและอันตรายทั้งปวง โดยใช้บทเจริญพระพุทธมนต์ที่ใช้ในพิธีเจริญพระพุทธมนต์เนื่องในโอกาสส่งท้ายปีเก่าต้อนรับปีใหม่ที่ใช้เป็นประจําทุกปี ตั้งแต่ในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 ซึ่งประยุกต์มาจากพิธีพราหมณ์กับพิธีทางพระพุทธศาสนา เพื่อป้องกันภัยพิบัติและอุปัทวันตรายทั้งปวง อีกทั้ง ให้เกิดความสุข ความสามัคคี ความเจริญรุ่งเรือง เป็นสิริมงคลแก่ชีวิตและประเทศชาติ
----------------------------------------
รัฐบาลไทย-ข่าวทำเนียบรัฐบาล- นายกฯ กล่าวคำปราศรัยวันสหประชาชาติ ย้ำไทยยึดมั่นในระบบพหุภาคีนิยม และพร้อมสนับสนุนเวทีสหประชาชาติ
วันเสาร์ที่ 24 ตุลาคม 2563
นายกฯ กล่าวคําปราศรัยวันสหประชาชาติ ย้ําไทยยึดมั่นในระบบพหุภาคีนิยม และพร้อมสนับสนุนเวทีสหประชาชาติ
นายกฯ กล่าวคําปราศรัยวันสหประชาชาติ ย้ําไทยยึดมั่นในระบบพหุภาคีนิยม และพร้อมสนับสนุนเวทีสหประชาชาติ
วันนี้ (24 ต.ค.63) เวลา 12.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวคําปราศรัยผ่านทางวิทยุกระจายเสียงแห่งประเทศไทยอันจะสร้างความตระหนักรู้เกี่ยวกับความสําคัญของสหประชาชาติให้ประชาชนชาวไทย เนื่องในวันสหประชาชาติ ประจําปี 2563 โดยสรุปสาระสําคัญ ดังนี้
นายกรัฐมนตรีกล่าวว่า วันที่ 24 ตุลาคม ของทุกปี เป็นวันสหประชาชาติ คือวันแห่งการก่อตั้งองค์การสากลระหว่างประเทศที่มีความสําคัญที่สุด มีบทบาทสําคัญในการรับมือกับความท้าทายต่าง ๆ เสริมสร้างสันติภาพและความมั่นคง ส่งเสริมสิทธิมนุษยชน ตลอดจนดําเนินงานเพื่อการพัฒนาที่ยั่งยืน ซึ่งในปีนี้เป็นวาระครบรอบ 75 ปีแห่งการก่อตั้งสหประชาชาติ โดยที่ผ่านมา ไทยยึดมั่นในระบบพหุภาคีนิยมและสนับสนุนสหประชาชาติ โดยได้แลกเปลี่ยนประสบการณ์และแบ่งบันแนวปฏิบัติอย่างต่อเนื่อง โดยเฉพาะเรื่องการพัฒนาอย่างยั่งยืนบนพื้นฐานของหลักปรัญชาของเศรษฐกิจพอเพียง รวมถึงหลักประกันสุขภาพถ้วนหน้าที่ครอบคลุม ซึ่งได้รับคําชื่นชมจากประเทศต่าง ๆ ทั่วโลก
ทั้งนี้ ไทยมุ่งมั่นที่จะต่อยอดความร่วมมือกับประชาคมระหว่างประเทศ จะส่งเสริมให้ไทยมีบทบาทที่เข้มแข็งและสร้างสรรค์ เป็นกําลังสําคัญในสหประชาชาติเพื่อบรรลุเป้าประสงค์ใน 3 เสาหลัก 1.การรักษาสันติภาพและความมั่นคง 2.การพัฒนาอย่างยั่งยืน และ 3.การส่งเสริมการคุ้มครองสิทธิมนุษยชน ซึ่งเมื่อเดือนกันยายนที่ผ่านมา นายกรัฐมนตรีได้เข้าร่วมการประชุมสมัชชาสหประชาชาติ สมัยสามัญ ครั้งที่ 74 ผ่านการประชุมทางไกล และได้ย้ําว่า วัคซีนและยารักษาโควิด-19 ต้องเป็นสินค้าสาธารณะของโลกที่ทุกประเทศจะต้องมีสิทธิในการเข้าถึงอย่างเท่าเทียมกัน
นอกจากนี้ นายกรัฐมนตรีได้เน้นย้ําถึงบทบาทของไทยที่กําลังขับเคลื่อนเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) หรือ BCG และมุ่งมั่นที่จะแสดงบทบาทที่สร้างสรรค์เพื่อสนับสนุนสหประชาชาติและทํางานร่วมกันกับประชาคมระหว่างประเทศ เพื่อให้โลกของเรากลับมาดีขึ้นกว่าเดิม และมีการพัฒนาที่ยั่งยืน เป็นโลกที่น่าอยู่สําหรับทุกคนและอนุชนคนรุ่นหลังต่อไป
รัฐบาลไทย-ข่าวทำเนียบรัฐบาล-มท.1 ลงพื้นที่ประชุมคณะกรรมการขับเคลื่อนไทยไปด้วยกันระดับจังหวัด จังหวัดลำพูน
วันเสาร์ที่ 24 ตุลาคม 2563
มท.1 ลงพื้นที่ประชุมคณะกรรมการขับเคลื่อนไทยไปด้วยกันระดับจังหวัด จังหวัดลําพูน
มท.1 ลงพื้นที่ประชุมคณะกรรมการขับเคลื่อนไทยไปด้วยกันระดับจังหวัด จังหวัดลําพูน
วันนี้ (24 ต.ค. 63) เวลา 14.30 น. ที่ห้องประชุมจามเทวี ชั้น 1 ศาลากลางจังหวัดลําพูน พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมคณะกรรมการขับเคลื่อนไทยไปด้วยกันระดับจังหวัด จังหวัดลําพูน โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย คณะทํางานรัฐมนตรีว่าการกระทรวงมหาดไทย นายวรยุทธ เนาวรัตน์ ผู้ว่าราชการจังหวัดลําพูน คณะกรรมการขับเคลื่อนไทยไปด้วยกันระดับจังหวัด จังหวัดลําพูน และเจ้าหน้าที่ที่เกี่ยวข้อง ร่วมประชุม
พลเอก อนุพงษ์ เผ่าจินดา กล่าวว่า การดําเนินงานคณะกรรมการขับเคลื่อนไทยไปด้วยกันระดับจังหวัด เป็นการติดตามการขับเคลื่อนงานตามแผนงานของทุกส่วนราชการในจังหวัด โดยมุ่งเน้นกระบวนการมีส่วนร่วมของทุกภาคส่วนโดยเฉพาะอย่างยิ่งภาคประชาชนและภาควิชาการในการร่วมเป็นผู้ทรงคุณวุฒิเพื่อขับเคลื่อนการดําเนินงานตามแผนงานยุทธศาสตร์ที่ได้กําหนดไว้ในแผนพัฒนาจังหวัดที่สอดคล้องตั้งแต่ยุทธศาสตร์ชาติลงสู่แผนงานระดับพื้นที่ รวมถึงการนําเสนอแผนจากระดับล่าง ตั้งแต่แผนหมู่บ้านขึ้นสู่ระดับนโยบาย เพื่อให้เกิดการแก้ไขปัญหาได้ตรงจุดตามความต้องการของประชาชน และแผนงานที่กําหนดไว้สามารถขับเคลื่อนได้ตามวัตถุประสงค์ของแผนงาน/โครงการ
นายวรยุทธ เนาวรัตน์ กล่าวว่า จังหวัดลําพูน มีพื้นที่ประมาณ 4,505.88 ตารางกิโลเมตร แบ่งการปกครองออกเป็น 8 อําเภอ จํานวนประชากร 402,363 คน 177,017 ครัวเรือน โดยได้กําหนดวิสัยทัศน์ในการเป็น "เมืองแห่งความสุข บนความพอเพียง" โดยกําหนดประเด็นยุทธศาสตร์ 5 ด้าน ได้แก่ เมืองที่เป็นมิตรกับสิ่งแวดล้อม เมืองหัตถนวัตกรรมสร้างสรรค์ เมืองเกษตรสีเขียว เมืองจุดหมายปลายทางการท่องเที่ยวเชิงประสบการณ์วัฒนธรรม และเมืองแห่งคุณภาพชีวิต
นายสรสิทธิ์ ชลิศราพงศ์ ประธานสภาอุตสาหกรรมจังหวัดลําพูน นําเสนอประเด็น "การบริหารจัดการน้ําเพื่อการแก้ไขปัญหาการขาดแคลนน้ําของจังหวัดลําพูน" ได้แก่ การป้องกันและแก้ไขปัญหาการขาดแคลนน้ําในนิคมอุตสาหกรรม การป้องกันและแก้ไขปัญหาน้ําเพื่อการเกษตรและอุปโภคบริโภค และการต่อยอดขยายผลโครงการชุมชนพัชรธรรม ฟื้นฟูจิตวิญญาณลุ่มน้ํากวง โดยในระยะเร่งด่วน ควรดําเนินการขุดลอกแก้มลิงในลําน้ํากวง ความจุ 600,000 ลูกบาศก์เมตร งบประมาณ 10 ล้านบาท ขณะนี้อยู่ระหว่างดําเนินการสํารวจโดยโครงการชลประทานลําพูน เพื่อเพียงพอต่อปริมาณความต้องการใช้น้ําของจังหวัดลําพูน
นายณรงค์ ธรรมจารี ประธานหอการค้าจังหงัดลําพูน นําเสนอประเด็น "แนวทางการแก้ไขปัญหาหมอกควันและไฟป่าอย่างยั่งยืน" ในพื้นที่ดอยขะม้อ ต.มะเขือแจ้ อ.เมืองลําพูน และพื้นที่บ้านก้อแซนด์บ๊อกซ์ ต.ก้อ อ.ลี้ ซึ่งปัญหาดังกล่าวส่งผลกระทบต่อการท่องเที่ยว การลงทุน และสุขภาพของประชาชนชาวลําพูน โดยแก้ปัญหาด้วยการสร้างความตระหนัก การมีส่วนร่วมของประชาชน การยกระดับคุณภาพชีวิตของประชาชน
พลเอก อนุพงษ์ เผ่าจินดา กล่าวเพิ่มเติมว่า ในฐานะผู้รับผิดชอบกํากับดูแลในพื้นที่ระดับจังหวัดลําพูน จะได้ติดตาม เร่งรัด การแก้ไขปัญหาทั้งสองประเด็นดังกล่าว และขอให้คณะกรรมการขับเคลื่อนไทยไปด้วยกันระดับจังหวัด จังหวัดลําพูน เร่งดําเนินการสํารวจปัญหาความต้องการของประชาชนเพิ่มเติม เพื่อให้ประชาชนมีคุณภาพชีวิตที่ดีควบคู่กับสิ่งแวดล้อมที่ดี ซึ่งจะได้มีการติดตามผลการดําเนินการอย่างต่อเนื่องต่อไป
https://youtu.be/1eb5VBopCzk
รัฐบาลไทย-ข่าวทำเนียบรัฐบาล-ปลัดกระทรวงกลาโหมอบเจตนารมณ์และแนวทางการปฏิบัติงาน ประจำปีงบประมาณ พ.ศ.2564
วันเสาร์ที่ 24 ตุลาคม 2563
ปลัดกระทรวงกลาโหมอบเจตนารมณ์และแนวทางการปฏิบัติงาน ประจําปีงบประมาณ พ.ศ.2564
ปลัดกระทรวงกลาโหมอบเจตนารมณ์และแนวทางการปฏิบัติงาน
ประจําปีงบประมาณ พ.ศ.2564
ปลัดกระทรวงกลาโหมอบเจตนารมณ์และแนวทางการปฏิบัติงาน
ประจําปีงบประมาณ พ.ศ.2564
https://www.youtube.com/watch?v=mFaDEp_zPBY&feature=youtu.be&fbclid=IwAR1g0DE7vFyN9VblpVzkk-uQPigQTU-0HeP3VRjIDCpIxUrdFeVW6kB99_A
รัฐบาลไทย-ข่าวทำเนียบรัฐบาล-23 ตุลาคม วันปิยมหาราช น้อมสำนึกในพระมหากรุณาธิคุณอันหาที่สุดมิได้
วันเสาร์ที่ 24 ตุลาคม 2563
23 ตุลาคม วันปิยมหาราช น้อมสํานึกในพระมหากรุณาธิคุณอันหาที่สุดมิได้
23 ตุลาคม วันปิยมหาราช น้อมสํานึกในพระกรุณาธิคุณอันหาที่สุดมิได้
น้อมสํานึกในพระมหากรุณาธิคุณอันหาที่สุดมิได้
ปวงข้าพระพุทธเจ้า ข้าราชการ ลูกจ้าง และพนักงานราชการ สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-สธ.จัดระบบด้านการแพทย์และสาธารณสุขรองรับการชุมนุม
วันเสาร์ที่ 19 กันยายน 2563
สธ.จัดระบบด้านการแพทย์และสาธารณสุขรองรับการชุมนุม
กระทรวงสาธารณสุขจัดระบบด้านการแพทย์และสาธารณสุขรองรับการชุมนุมวันที่ 19-20 กันยายน ตั้งจุดคัดกรอง เตรียมหน้ากากอนามัยและเจลแอลกอฮอล์อย่างละ 1 แสนชิ้น ขอทุกคนสวมหน้ากาก เขียนโรคประจําตัวและยาจําเป็นติดกระเป๋า ร่วมกันป้องกันควบคุมโรคโควิด 19
กระทรวงสาธารณสุขจัดระบบด้านการแพทย์และสาธารณสุขรองรับการชุมนุมวันที่ 19-20 กันยายน ตั้งจุดคัดกรอง เตรียมหน้ากากอนามัยและเจลแอลกอฮอล์อย่างละ 1 แสนชิ้น ขอทุกคนสวมหน้ากาก เขียนโรคประจําตัวและยาจําเป็นติดกระเป๋า ร่วมกันป้องกันควบคุมโรคโควิด 19 พร้อมจัดจุดปฐมพยาบาลเบื้องต้นและโรงพยาบาล 20 แห่งดูแลรักษาหากมีอาการฉุกเฉินรุนแรง
วันนี้ (19 กันยายน 2563) นายแพทย์เกียรติภูมิ วงศ์รจิต อธิบดีกรมสุขภาพจิต ในฐานะประธานศูนย์ปฏิบัติการฉุกเฉินด้านการแพทย์และสาธารณสุข ให้สัมภาษณ์ว่า กระทรวงสาธารณสุขได้เปิดวอร์รูมประชุมเตรียมความพร้อมด้านการแพทย์และสาธารณสุขกรณีการชุมนุมทางการเมืองในวันที่ 19-20 กันยายน 2563 ซึ่งมีรายงานว่า จะมีผู้เข้าร่วมชุมนุมประมาณ 2.5-5 หมื่นคน โดยเตรียมความพร้อม 3 ด้าน ได้แก่ ด้านการควบคุมและป้องกันโรค ทั้งโรคโควิด 19 โรคติดเชื้อทางเดินหายใจ และปัญหาสุขภาพจิต ด้านการดูแลรักษาเบื้องต้นในพื้นที่ และการส่งต่อรักษาพยาบาลเมื่อมีอาการรุนแรง
นายแพทย์เกียรติภูมิ กล่าวว่า การควบคุมและป้องกันโรคโควิด 19 เนื่องจากประเทศไทยยังไม่ได้ปลอดภัยจากเชื้อโควิด 19 กระทรวงสาธารณสุขมีความห่วงใยผู้ชุมนุมอาจมีความเสี่ยงเพิ่มขึ้นจากการมีคนมาอยู่รวมกันจํานวนมากและไม่สามารถรักษาระยะห่างกันได้ จึงขอให้ผู้เข้าร่วมชุมนุมประเมินตนเอง หากมีอาการเจ็บป่วยเป็นไข้ขอความร่วมมือไม่เข้าร่วมการชุมนุม อย่างไรก็ตาม กระทรวงสาธารณสุขได้จัดจุดคัดกรองวัดอุณหภูมิ โดยผู้ที่ผ่านการคัดกรองจะได้รับเจลแอลกอฮอล์ล้างมือ 1 หลอด และหน้ากากอนามัย 1 ชิ้น ซึ่งกระทรวงสาธารณสุขจัดเตรียมไว้อย่างละ 1 แสนชิ้น และขอให้ผู้มาชุมนุมสวมหน้ากากผ้าหรือหน้ากากอนามัยทุกคน เพื่อร่วมกันดูแลไม่ให้เกิดการระบาดของโรคโควิด 19 นอกจากนี้ ผู้ที่มีโรคประจําตัวให้เขียนติดกระเป๋าว่ามีโรคประจําตัวอะไร รับประทานยาอะไร หรือมีอาการแพ้ยาอะไร เพื่อความสะดวกในการช่วยเหลือทางการแพทย์
นายแพทย์เกียรติภูมิกล่าวว่า การดูแลรักษาเบื้องต้นในพื้นที่ มีการจัดจุดบริการเป็นหน่วยปฐมพยาบาลเบื้องต้นในการดูแล เช่น อาการท้องเสีย เจ็บปวดต่างๆ เป็นลม แต่หากมีอาการมากขึ้น เกิดอาการทางหัวใจ หรืออาการที่ประเมินว่ามีความรุนแรง ขอให้ติดต่อจุดบริการเพื่อส่งทีมเข้าไปดูแลช่วยเหลือ โดยมีการจัดระบบส่งต่อไปยังโรงพยาบาลที่จัดเตรียมไว้ 20 แห่ง แบ่งเป็น โรงพยาบาลรัฐ 10 แห่ง เช่น โรงพยาบาลวชิรพยาบาล โรงพยาบาลศิริราช โรงพยาบาลกลาง โรงพยาบาลราชวิถี เป็นต้น และโรงพยาบาลเอกชน 10 แห่ง ได้แก่ โรงพยาบาลบีเอ็นเอช โรงพยาบาลมิชชั่น โรงพยาบาลเจ้าพระยา โรงพยาบาลพญาไท 1 โรงพยาบาลพญาไท 2 โรงพยาบาลพญาไท 3 โรงพยาบาลกรุงเทพคริสเตียน โรงพยาบาลหัวเฉียว โรงพยาบาลเซนต์หลุยส์ และโรงพยาบาลธนบุรี โดยผู้ป่วยสามารถใช้สิทธิเจ็บป่วยฉุกเฉินได้โดยไม่เสียค่าใช้จ่าย อย่างไรก็ตาม หากมีผู้ป่วยจํานวนมากกรณีมีความรุนแรงเกิดขึ้น กระทรวงสาธารณสุขจัดเตรียมหน่วยบริการของเขตสุขภาพที่อยู่ใกล้กรุงเทพมหานครรองรับเข้ามาช่วยเหลือ
ทั้งนี้ ขอให้ชุมนุมโดยสงบ สวมหน้ากากผ้าหรือหน้ากากอนามัย รักษาระยะห่าง เพื่อไม่ให้เกิดการแพร่เชื้อหรือติดเชื้อเกิดขึ้น ขอให้อยู่เป็นกลุ่มเล็กๆ มีการตั้งกรุ๊ปไลน์ระหว่างกัน หากมีการติดเชื้อสามารถช่วยเหลือดูแล ติดตาม และควบคุมโรคได้ง่ายขึ้น เป็นการชุมนุมอย่างปลอดภัยกับทุกคน
รัฐบาลไทย-ข่าวทำเนียบรัฐบาล-รมช.มนัญญา ชวนเที่ยวงานแสดงสินค้าสหกรณ์จังหวัดอุทัยธานี 18 – 22 กันยายนนี้
วันเสาร์ที่ 19 กันยายน 2563
รมช.มนัญญา ชวนเที่ยวงานแสดงสินค้าสหกรณ์จังหวัดอุทัยธานี 18 – 22 กันยายนนี้
รมช.มนัญญา ชวนเที่ยวงานแสดงสินค้าสหกรณ์จังหวัดอุทัยธานี 18 – 22 กันยายนนี้ ขนสินค้าสหกรณ์คุณภาพจากทั่วประเทศจําหน่ายถึงมือผู้บริโภค เพิ่มช่องทางกระจายรายได้สู่ท้องถิ่น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานแสดงสินค้าสหกรณ์จังหวัดอุทัยธานี ปี 2563 โดยมีนายพิเชษฐ์ วิริยะพาหะ อธิบดีกรมส่งเสริมสหกรณ์ นายอลงกต วรกี รองผู้ว่าราชการจังหวัดอุทัยธานี ผู้บริหารกรมส่งเสริมสหกรณ์ หัวหน้าส่วนราชการ ผู้แทนสหกรณ์และกลุ่มเกษตรกร ร่วมงานอย่างคับคั่ง ณ บริเวณหอนาฬิกา อําเภอเมือง จังหวัดอุทัยธานี ว่าการจัดงานแสดงสินค้าสหกรณ์ที่จังหวัดอุทัยธานีครั้งนี้ เพื่อประชาสัมพันธ์สินค้าคุณภาพและผลิตภัณฑ์ของสหกรณ์ให้เป็นที่รู้จักของผู้บริโภคในจังหวัดอุทัยธานีและจังหวัดใกล้เคียง ได้เลือกซื้อสินค้าดีมีคุณภาพในราคาย่อมเยาจากสหกรณ์โดยตรง และขยายช่องทางการจําหน่ายสินค้าสหกรณ์เพิ่มมากขึ้น มุ่งหวังให้ผู้บริโภคได้เข้าถึงสินค้าสหกรณ์ที่มีคุณภาพ สด ใหม่และปลอดภัย
จากนั้น รัฐมนตรีช่วยว่าการกระทรวงเกษตรและสหกรณ์ ได้เยี่ยมชมบูธและร่วมจําหน่ายสินค้านาทีทอง นําสินค้าอุปโภคบริโภคมาจําหน่ายลดราคา เพื่อช่วยเหลือลดค่าครองชีพให้กับประชาชนในพื้นที่ พร้อมทั้งให้กําลังใจกับตัวแทนสหกรณ์และกลุ่มอาชีพที่นําสินค้ามาจําหน่ายภายในงาน และได้เชิญชวนผู้ที่สนใจสามารถอุดหนุนสินค้าสหกรณ์คุณภาพจากจังหวัดต่างๆ ทั่วประเทศ ณ บริเวณหอนาฬิกา อําเภอเมือง จังหวัดอุทัยธานี ได้ตั้งแต่วันนี้ - 22 กันยายน 2563
ทั้งนี้ งานแสดงสินค้าสหกรณ์จังหวัดอุทัยธานี ปี 2563 มีสินค้าและผลิตภัณฑ์มาจัดจําหน่ายหลากหลายชนิด เป็นผลิตภัณฑ์และสินค้าของสหกรณ์ กลุ่มอาชีพในสังกัดสหกรณ์ เกษตรกรที่เข้าร่วมโครงการนําลูกหลานเกษตรกรกลับบ้านจากจังหวัดต่างๆ กว่า 60 บูธ ทั้งสินค้าอุปโภคและบริโภค เช่น ข้าวสาร ไข่ไก่ ผักสด ลองกองและผลไม้อบแห้ง ขนมไทย สินค้าแปรรูป ปลาช่อนแดดเดียว กุนเชียงปลา ปลาสลิด อาหารทะเล เนื้อโคขุน นมพร้อมดื่ม ไอศกรีม ผลิตภัณฑ์จากผ้าฝ้าย ชุดผ้าไหม เครื่องประดับ สินค้าหัตถกรรม และสินค้าของดี 4 ภาค เป็นต้น และภายในงานยังมีกิจกรรมการเจรจาธุรกิจ ซึ่งเปิดโอกาสให้ผู้ประกอบการ หรือประชาชนที่สนใจมาเลือกซื้อสินค้าสหกรณ์ และผู้ประกอบการสามารถติดต่อเจรจาธุรกิจซื้อขายสินค้าร่วมกับสหกรณ์ต่างๆ ได้ นอกจากนี้ ยังมีกิจกรรมสอนอาชีพ เพื่อทําผลิตภัณฑ์ของใช้ในครัวเรือน ต่อยอดเป็นอาชีพเสริมเพิ่มรายได้ให้กับครอบครัวอีกด้วย
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่ขอนแก่น เยี่ยมชมการดำเนินงานโรงงานต้นแบบแบตเตอรี่ลิเทียมไอออน และโรงงานต้นแบบเกษตรและอาหาร เน้นนำงานวิจัยสู่การผลิตเชิงพาณิชย์ ตามแนวทาง"ตลาดและนวัตกรรม นำอุต
วันเสาร์ที่ 19 กันยายน 2563
ปลัดฯ กอบชัย ลงพื้นที่ขอนแก่น เยี่ยมชมการดําเนินงานโรงงานต้นแบบแบตเตอรี่ลิเทียมไอออน และโรงงานต้นแบบเกษตรและอาหาร เน้นนํางานวิจัยสู่การผลิตเชิงพาณิชย์ ตามแนวทาง"ตลาดและนวัตกรรม นําอุต
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่ติดตามการดําเนินงานและเยี่ยมชมโรงงานต้นแบบแบตเตอรี่ลิเทียมไอออนและโรงงานต้นแบบเกษตรและอาหาร (Food Pilot Plant) ณ อาคารอํานวยการอุทยานวิทยาศาสตร์ภาคตะวันออกเฉียงเหนือ มหาวิทยาลัยขอนแก่น
จังหวัดขอนแก่น : วันนี้ (19 กันยายน 2563) เวลา 08.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่ติดตามการดําเนินงานและเยี่ยมชมโรงงานต้นแบบแบตเตอรี่ลิเทียมไอออนและโรงงานต้นแบบเกษตรและอาหาร (Food Pilot Plant) โดยมี นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม คณะกรรมการตรวจสอบและประเมินผลภาคราชการกระทรวงอุตสาหกรรม ผู้บริหารกระทรวงอุตสาหกรรม ร่วมลงพื้นที่ โดยมีรองศาสตราจารย์ชาญชัย พานทองวิริยะกุล อธิการบดีมหาวิทยาลัยขอนแก่น ให้การต้อนรับ ณ อาคารอํานวยการอุทยานวิทยาศาสตร์ภาคตะวันออกเฉียงเหนือ มหาวิทยาลัยขอนแก่น
สําหรับโรงงานต้นแบบแบตเตอรี่ชนิดลิเทียมไอออน ตั้งอยู่ในบริเวณอุทยานวิทยาศาสตร์ภาคตะวันออกเฉียงเหนือ เป็นโรงงานต้นแบบการผลิตนาโนซิลิกอนจากแกลบและเถ้าแกลบเพื่อใช้ในขั่วแบตเตอรี่ลิเทียมไอออน สามารถกักเก็บพลังงานได้มากกว่าคาร์บอนถึง 12 เท่า ซึ่งมีขนาดเล็กน้ําหนักเบา สามารถกักเก็บพลังงานได้สูงที่สุด เมื่อเทียบกับแบตเตอรี่ประจุไฟอื่นๆ นอกจากนี้ ปลัดกระทรวงอุตสาหกรรม และคณะได้เยี่ยมชมโรงงานต้นแบบแปรรูปผลผลิตทางการเกษตรและผลิตภัณฑ์อาหาร (Food Pilot Plant)
ปลัดกระทรวงอุตสาหกรรม ยังได้กล่าวถึง นโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไก การขับเคลื่อนการพัฒนาอุตสาหกรรมให้มีศักยภาพ มาจากความสําคัญของ 3 คํา คือ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม เพื่อให้ผู้บริหาร และอุตสาหกรรมในพื้นที่ นําไปเป็นแนวทางและปรับใช้ในการดําเนินงานต่อไป
#industryprmoi #ปลัดกอบชัย #ปลัดกระทรวงอุตสาหกรรม #กระทรวงอุตสาหกรรม #สํานักงานปลัดกระทรวงอุตสาหกรรม #ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคตะวันออกเฉียงเหนือ เน้นนำแนวคิด "ตลาดและนวัตกรรม นำอุตสาหกรรมไทย" ไปใช้ในการปฏิบัติงาน
วันเสาร์ที่ 19 กันยายน 2563
ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคตะวันออกเฉียงเหนือ เน้นนําแนวคิด "ตลาดและนวัตกรรม นําอุตสาหกรรมไทย" ไปใช้ในการปฏิบัติงาน
นายกอบชัย สังสิทธิสวัสดิ์ ปลัดกระทรวงอุตสาหกรรม  เปิดการสัมมนา“การพัฒนาศักยภาพในการปฏิบัติงานของบุคลากร” ภาคตะวันออกเฉียงเหนือ เน้นนําแนวคิด "ตลาดและนวัตกรรม นําอุตสาหกรรมไทย" ไปใช้ในการปฏิบัติงาน ณ โรงแรมอวานีฯ จังหวัดขอนแก่น
จังหวัดขอนแก่น : วันนี้ (19 กันยายน 63) เวลา 13.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สํานักงานปลัดกระทรวงอุตสาหกรรม” พร้อมทั้งมอบนโยบายการดําเนินงานให้แก่บุคลากรสํานักงานอุตสาหกรรมจังหวัด ในคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 4 และ 5 พื้นที่ภาคตะวันออกเฉียงเหนือ เน้นส่งเสริมพัฒนาและยกระดับอุตสาหกรรม ภายใต้แนวคิด "ตลาดและนวัตกรรม นําอุตสาหกรรมไทย" มี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล ณัฏฐสมบูรณ์ หัวหน้าผู้ตรวจราชการกระทรวงอุตสาหกรรม และนายสมพล โนดไธสง ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม เข้าร่วมด้วย ณ โรงแรมอวานีฯ จังหวัดขอนแก่น
การสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากรสํานักงานปลัดกระทรวงอุตสาหกรรม” มีวัตถุประสงค์เพื่อพัฒนาบุคลากรทั้งส่วนกลางและส่วนภูมิภาคของสํานักงานปลัดกระทรวงอุตสาหกรรมให้มีความพร้อมในการปรับเปลี่ยนเข้าสู่ระบบราชการ 4.0 เพื่อรองรับการขับเคลื่อนประเทศไทย 4.0
#กระทรวงอุตสาหกรรม #พัฒนาศักยภาพในการปฏิบัติงานของบุคลากร #ตลาดและนวัตกรรม นําอุตสาหกรรมไทย #prindustry
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่เยี่ยมชมการดำเนินงานตามนโยบาย 1 อุตสาหกรรมจังหวัด 1 สตาร์ทอัพ กลุ่มวิสาหกิจชุมชนทุ่งเศรษฐี จ. ขอนแก่น
วันเสาร์ที่ 19 กันยายน 2563
ปลัดฯ กอบชัย ลงพื้นที่เยี่ยมชมการดําเนินงานตามนโยบาย 1 อุตสาหกรรมจังหวัด 1 สตาร์ทอัพ กลุ่มวิสาหกิจชุมชนทุ่งเศรษฐี จ. ขอนแก่น
นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมการดําเนินงานตามนโยบาย 1 อุตสาหกรรมจังหวัด 1 สตาร์ทอัพ (Startup)   ณ กลุ่มวิสาหกิจชุมชนทุ่งเศรษฐีขอนแก่น อําเภอเมือง จังหวัดขอนแก่น
จังหวัดขอนแก่น : วันนี้ (19 กันยายน 2563) เวลา 11.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม ลงพื้นที่ตรวจเยี่ยมการดําเนินงานตามนโยบาย 1 อุตสาหกรรมจังหวัด 1 สตาร์ทอัพ (Startup) โดยมี นางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายสหวัฒน์ โสภา ผู้ช่วยปลัดกระทรวงอุตสาหกรรม นายพัตทอง กิตติวัฒน์ อุตสาหกรรมจังหวัดขอนแก่น ร่วมลงพื้นที่ ณ กลุ่มวิสาหกิจชุมชนทุ่งเศรษฐีขอนแก่น อําเภอเมือง จังหวัดขอนแก่น
โดยมี นายณัฐวุฒิ ศรีอาจ ประธานกลุ่มวิสาหกิจชุมชนทุ่งเศรษฐีขอนแก่น กล่าวต้อนรับและนําเสนอการดําเนินงานของกลุ่มและข้อมูลการประกอบธุรกิจผลิตกระเป๋าจากป้ายไวนิลเก่าแก้ไขปัญหาสิ่งแวดล้อม ลดขยะ สร้างมูลค่า สร้างรายได้สู่ชุมชน สร้างอาชีพให้กับชุมชนในพื้นที่
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวว่า กระทรวงอุตสาหกรรม ได้ดําเนินโครงการ 1 อุตสาหกรรมจังหวัด 1 สตาร์ทอัพ (Startup) ซึ่งเป็นการสนับสนุนและผลักดันสตาร์ทอัพให้มีการกระจายสินค้า ผ่านช่องทางการจําหน่ายของกระทรวงอุตสาหกรรม โดยนําสินค้าไปขายโรงงานขนาดใหญ่ในทุกสิ้นเดือน และให้อุตสาหกรรมจังหวัดช่วยหาโรงงานอุตสาหกรรมที่มี Big Brother สามารถใช้เป็นสถานที่จําหน่ายสินค้าได้ เชื่อว่าจะเป็นอีกทางหนึ่งที่เป็นการช่วยพยุงผลกระทบทางเศรษฐกิจให้สามารถมีการขับเคลื่อนไปได้ในอนาคต ทั้งนี้ นโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไก การขับเคลื่อนการพัฒนาอุตสาหกรรมให้มีศักยภาพ มาจากความสําคัญของ 3 คํา คือ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม
#industryprmoi #ปลัดกอบชัย #ปลัดกระทรวงอุตสาหกรรม #กระทรวงอุตสาหกรรม #สํานักงานปลัดกระทรวงอุตสาหกรรม #ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-"อนุทิน" เผย คกก.กลั่นกรองเงินกู้ไฟเขียวจัดหาเครื่องฉายรังสีให้ 7 รพ.รองรับผู้ป่วยทั่วประเทศ
วันศุกร์ที่ 18 กันยายน 2563
"อนุทิน" เผย คกก.กลั่นกรองเงินกู้ไฟเขียวจัดหาเครื่องฉายรังสีให้ 7 รพ.รองรับผู้ป่วยทั่วประเทศ
รองนายกรัฐมนตรีและรัฐมนตรีว่าการกระทรวงสาธารณสุข เผยคณะกรรมการกลั่นกรองเงินกู้ เห็นชอบโครงการจัดหาเครื่องฉายรังสีวงเงิน 878.2 ล้านบาท ให้แก่โรงพยาบาล 7 แห่ง ช่วยผู้ป่วยมะเร็งทั่วประเทศเข้าถึงการรักษาเพิ่มขึ้นในสถานการณ์โควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผยคณะกรรมการกลั่นกรองเงินกู้ เห็นชอบโครงการจัดหาเครื่องฉายรังสีวงเงิน 878.2 ล้านบาท ให้แก่โรงพยาบาล 7 แห่ง ช่วยผู้ป่วยมะเร็งทั่วประเทศเข้าถึงการรักษาเพิ่มขึ้นในสถานการณ์โควิด 19 ลดความเสี่ยงการติดเชื้อขณะผ่าตัดและพักฟื้น บุคลากรทางการแพทย์เสี่ยงน้อยลง พร้อมลดเวลารอคอยและความแออัด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า คณะกรรมการกลั่นกรองการใช้จ่ายเงินกู้ ได้พิจารณาผ่านโครงการจัดหาครุภัณฑ์เครื่องฉายรังสี (Linac) สําหรับแก้ปัญหาผลกระทบจากโควิด 19 ด้านการแพทย์และสาธารณสุข วงเงิน 878.2 ล้านบาท ตามที่กระทรวงสาธารณสุขเสนอ ให้แก่โรงพยาบาล 7 แห่ง ได้แก่ โรงพยาบาลพุทธชินราช จังหวัดพิษณุโลก โรงพยาบาลสุรินทร์ โรงพยาบาลร้อยเอ็ด โรงพยาบาลมหาราชนครศรีธรรมราช โรงพยาบาลสมุทรสาคร โรงพยาบาลมหาราชนครราชสีมา และสถาบันมะเร็งแห่งชาติ ทั้งนี้ คณะกรรมการกลั่นกรองฯ จะเสนอเข้าสู่การพิจารณาของคณะรัฐมนตรีในสัปดาห์ถัดไป
นายอนุทินกล่าวต่อว่า สาเหตุที่ต้องเสนอโครงการดังกล่าวเนื่องจากสถานการณ์โรคโควิด 19 ผู้ป่วยมะเร็งยังต้องได้รับการรักษา หากเลื่อนการรักษาจะส่งผลให้โรคลุกลามรุนแรงมากขึ้น ไม่สามารถหายขาดได้ ขณะเดียวกันสถานพยาบาลต้องปรับเปลี่ยนรูปแบบการให้บริการผู้ป่วยรูปแบบใหม่หรือ New Normal ด้วยการฉายรังสีเทคนิคชั้นสูงทดแทนการผ่าตัดได้ เนื่องจากผู้ป่วยมะเร็งที่มีโอกาสติดเชื้อสูงกว่าคนทั่วไป การฉายรังสีจึงเป็นทางเลือกการรักษาที่ปลอดภัย ใช้เวลาครั้งละไม่เกิน 10 นาที จากการผ่าตัดที่ใช้เวลา 3-4 ชั่วโมง จึงช่วยลดความเสี่ยงของผู้ป่วยจากการอยู่โรงพยาบาลเป็นเวลานาน ไม่ต้องพักฟื้นในหอผู้ป่วยระหว่างและหลังรักษา ลดความแออัดในโรงพยาบาล สร้างความปลอดภัยของบุคลากรต่อการสัมผัสเชื้อโควิด 19 อย่างไรก็ตาม เครื่องฉายรังสียังมีไม่เพียงพอ แม้ในสถานการณ์ปกติก็เกิดการสะสมของผู้ป่วยมะเร็ง ทําให้โรงพยาบาลหลายแห่งมีระยะเวลารอคอยการรักษามากกว่า 4 เดือน จึงจําเป็นต้องเพิ่มศักยภาพการให้บริการ
“โครงการจัดหาครุภัณฑ์เครื่องฉายรังสีให้แก่โรงพยาบาลทั้ง 7 แห่งนี้ ช่วยเพิ่มความสามารถการให้บริการแก่ผู้ป่วยมะเร็งได้ดียิ่งขึ้น รักษาคนไข้ได้ปีละ 500-700 ราย ซึ่งเป็นประโยชน์ต่อผู้ป่วยโรคมะเร็ง ทําให้ได้รับการรักษาอย่างต่อเนื่อง สามารถรักษาได้กับทุกอวัยวะ ไม่เสี่ยงต่อการติดเชื้อโควิด 19 จากการที่อยู่โรงพยาบาลเป็นเวลานาน ผู้ป่วยสามารถมารับการรักษาที่โรงพยาบาลใกล้บ้านมากขึ้น ไม่ต้องเดินทางไปรักษาที่โรงพยาบาลมหาวิทยาลัยในกรุงเทพฯ หรือในเขตภูมิภาค สามารถลดระยะเวลารอคอยการรักษามะเร็ง โดยใช้การฉายรังสีด้วยเทคนิคที่ทันสมัยทดแทนการผ่าตัด ลดการเสียชีวิตจากมะเร็งในประเทศไทย เนื่องจากได้รับการรักษาในระยะเวลาที่เหมาะสม และลดความเสี่ยงของบุคลากรทางการแพทย์ในการสัมผัสเชื้อโควิด 19 ในระยะประชิดจากกระบวนการผ่าตัด และลดปัญหาการติดเชื้อโควิด 19 ของผู้ป่วยที่ต้องเดินทาง” นายอนุทินกล่าว
************************************* 18กันยายน 2563
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานพิธีเปิดและปิด SAREX 2563  ย้ำความสามัคคีของทุกคนจะช่วยนำพาประเทศเดินหน้าสู่วิสัยทัศน์ “มั่นคง มั่งคั่ง และยั่งยืน”
วันศุกร์ที่ 18 กันยายน 2563
นายกรัฐมนตรี เป็นประธานพิธีเปิดและปิด SAREX 2563  ย้ําความสามัคคีของทุกคนจะช่วยนําพาประเทศเดินหน้าสู่วิสัยทัศน์ “มั่นคง มั่งคั่ง และยั่งยืน”
โฆษกรัฐบาลเผยนายกรัฐมนตรีเป็นประธานพิธีเปิดและปิด SAREX 2563  ย้ําความสามัคคีของทุกคนจะช่วยนําพาประเทศเดินหน้าสู่วิสัยทัศน์ “มั่นคง มั่งคั่ง และยั่งยืน”
วันนี้ (18 กันยายน 2563) เวลา 09.00 น. ณ ค่ายพระรามหก จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม และคณะรับฟังบรรยายสรุปการฝึกซ้อมค้นหาและช่วยเหลืออากาศยานประสบภัย ประจําปี 2563 ในปีนี้ สํานักงานตํารวจแห่งชาติได้รับมอบหมายให้เป็นหน่วยหลักบูรณาการปฏิบัติงานร่วมกับหน่วยงานต่างๆ ได้กําหนดสถานการณ์ให้มีอากาศยานประสบภัยในเขตพื้นที่จังหวัดเพชรบุรี โดยฝึกซ้อมและปฏิบัติเสมือนจริง ให้เกิดความพร้อมเพรียงและสัมฤทธิ์ผลสูงสุดเป็นไปตามมาตรฐานสากล พร้อมทั้งทบทวน ทดสอบแผนการปฏิบัติและการประสานงานบูรณาการการดําเนินงาน แลกเปลี่ยนประสบการณ์การเรียนรู้เพิ่มขีดความสามารถและสร้างความเชื่อมั่นในการพัฒนาเป็นศูนย์กลางการบินนานาชาติของประเทศไทย ภายหลังรับฟังบรรยายสรุปฯ นายกรัฐมนตรีเยี่ยมชมนิทรรศการและชมการสาธิตการฝึกซ้อมการค้นหาและช่วยเหลือผู้รอดชีวิตจากอากาศยานประสบภัยและการส่งต่อทางการแพทย์
โอกาสนี้ นายกรัฐมนตรีได้กล่าวมอบโอวาทและปิดการฝึกซ้อม ฯ ว่า วันนี้แสดงให้เห็นถึงความสําคัญของการบูรณาการการทํางานร่วมกันของหน่วยงานที่เกี่ยวข้อง ให้สอดประสานกันอย่างชัดเจนตามแผนและแนวปฏิบัติ ช่วยป้องกันความสับสนเมื่อเกิดสถานการณ์จริง นอกจากจะเป็นดําเนินการให้เป็นไปตามมาตรฐานและข้อพึงปฏิบัติขององค์การการบินพลเรือนระหว่างประเทศแล้ว ยังเพิ่มความไว้เนื้อเชื่อใจกันระหว่างหน่วยงาน ร่วมกันพัฒนาองค์ความรู้ ศักยภาพตลอดจนขีดความสามารถในการบริหารจัดการด้านความปลอดภัย ให้สามารถปฏิบัติงานค้นหาและช่วยเหลืออากาศยานประสบภัยได้อย่างมีประสิทธิภาพ หากเกิดกรณีเหตุการณ์ไม่คาดฝัน ซึ่งรัฐบาลให้ความสําคัญทั้งการจัดหาเครื่องมือ อุปกรณ์ต่าง ๆ เพื่อสนับสนุนการทํางานให้มีประสิทธิภาพเพิ่มมากขึ้น รวมถึงความจําเป็นที่ต้องมีการทบทวนฝึกซ้อมอยู่เป็นประจําทุกปี
นายกรัฐมนตรีย้ําว่า การเตรียมพร้อมรองรับสถานการณ์ต้องประกอบกันหลายด้าน ทั้งความมั่นคง สังคม เศรษฐกิจ และการเมืองรัฐบาลมี ขอเพียงให้ทุกคนตระหนักถึงบทบาทและความสําคัญในหน้าที่ของตนเองอย่างชัดเจน และปฏิบัติหน้าที่ให้มีประสิทธิภาพ เพื่อเป็นส่วนหนึ่งในการยกระดับมาตรฐานความปลอดภัย รวมทั้งยังเป็นปัจจัยสําคัญในการขับเคลื่อนประเทศไทยให้ประสบความสําเร็จ ด้วยความรัก ความสามัคคีของทุกคนเพื่อนําประเทศเดินหน้าไปสู่วิสัยทัศน์ “มั่นคง มั่งคั่ง และยั่งยืน”
--------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ ผลักดันโครงการผลิตน้ำจืดจากน้ำทะเล รองรับพื้นที่ EEC
วันศุกร์ที่ 18 กันยายน 2563
รอง นรม. พลเอก ประวิตรฯ ผลักดันโครงการผลิตน้ําจืดจากน้ําทะเล รองรับพื้นที่ EEC
พลเอก ประวิตร วงษ์สุวรรณ รองนายกรัฐมนตรี ผลักดันโครงการผลิตน้ําจืดจากน้ําทะเล รองรับพื้นที่ EEC
วันนี้ (18 ก.ย. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการขับเคลื่อนโครงการขนาดใหญ่โครงการสําคัญ ครั้งที่ 3/2563 ติดตามการดําเนินการตามแผนแม่บทการบริหารจัดการทรัพยากรน้ําทั้ง 6 ด้าน สรุปสาระสําคัญ ดังนี้
รองนายกรัฐมนตรีได้ย้ําความสําคัญในการบริหารจัดการน้ําว่า รัฐบาลได้ขับเคลื่อนการบริหารจัดการน้ํา โดยมุ่งเน้นให้มีการดูแลประชาชนให้ครอบคลุมทุกด้าน ทั้งอุทกภัยและภัยแล้ง ที่สําคัญคือต้องมีทรัพยากรน้ําสําหรับอุปโภค บริโภค การทําเกษตรกรรม อุตสาหกรรม รวมถึงการดูแลระบบนิเวศ การกักเก็บแหล่งน้ําต้นทุน และต้องใช้งบประมาณที่มีอยู่อย่างคุ้มค่า
โอกาสนี้ ที่ประชุมมีมติรับทราบแผนการขับเคลื่อนโครงการสําคัญ 557 โครงการ ได้รับงบประมาณดําเนินการแล้ว 31 โครงการ ยังเหลือ 526 โครงการที่ต้องเร่งรัดให้เริ่มดําเนินการตั้งแต่ปีงบประมาณ 2564 เป็นต้นไป แบ่งการขับเคลื่อนเป็น 3 กลุ่ม ได้แก่ กลุ่ม 1. โครงการอันเนื่องมาจากพระราชดําริ จํานวน 182 โครงการ กลุ่ม 2 โครงการที่เตรียมเสนอ กนช. รายโครงการ จํานวน 131 โครงการ และ กลุ่ม 3 โครงการที่ต้องรายงานความก้าวหน้าต่อ กนช. จํานวน 244 โครงการ ซึ่งได้มอบหมายหน่วยงานที่เกี่ยวข้องให้รายงานความก้าวหน้าการขับเคลื่อนโครงการผ่านแอปพลิเคชัน Application Thai Water Plan เพื่อให้เป็นการรวมศูนย์ของฐานข้อมูล
นอกจากนี้ ที่ประชุมมีมติรับทราบความก้าวหน้าการดําเนินการคณะทํางานทางเทคนิคการพัฒนาโครงการผลิตน้ําจืดจากน้ําทะเลรองรับเขตพัฒนาพิเศษภาคตะวันออก ตามข้อสั่งการของรองนายกรัฐมนตรี โดยได้ศึกษาวิธีการผลิตน้ําจากจากน้ําทะเลด้วยเทคโนโลยี 3 รูปแบบด้วยกัน รูปแบบที่ 1 คือ การบําบัดขั้นต้น (Pre-Treatment) ประกอบไปด้วย Multimedia Filtration (MF) Ultrafiltration (UF) และ Ceramic Filtration รูปแบบที่ 2 คือ การผลิตน้ําจืดจากน้ําทะเล (Desalination) ได้แก่ Thermal Desalination และ Membrane Desalination หรือ Reverse Osmosis (RO) และ รูปแบบที่ 3 คือ การจัดการของเหลวจากระบบ (Brine Management) ได้แก่ การเจือจางของเหลว (Dilution) Membrane Brine และ กําจัดของเหลวให้เหลือศูนย์ (Zero Liquid Discharge : ZLD) เพื่อรองรับการขาดแคลนน้ําในพื้นที่ EEC ในอนาคต โดยรองนายกรัฐมนตรีย้ําให้มีการศึกษาผลกระทบของสิ่งแวดล้อม และเร่งรัดให้มีการจัดทํา Road Map เพื่อให้มีการพิจารณาเพิ่มเติมในเรื่องของการลงทุนร่วมกันระหว่างภาครัฐและภาคเอกชน หรือ PPP รวมถึงการลดหย่อนค่ากระแสไฟฟ้าเพื่อลดต้นทุนในการผลิตน้ําจืดจากน้ําทะเลด้วย
สําหรับพิจารณาโครงการขนาดใหญ่ที่มีความพร้อมเสนอขอตั้งงบประมาณ ปี 2565 ของหน่วยงาน ทั้งหมด 6 โครงการ ที่ประชุมได้ให้ความเห็นชอบ โครงการอ่างเก็บน้ําแม่ตาช้าง จังหวัดเชียงราย และโครงการอ่างเก็บน้ําคลองโพล้ จังหวัดระยอง และเห็นชอบในหลักการสถานีสูบน้ําดิบพร้อมระบบท่อส่งน้ําเพื่อรองรับการพัฒนาเมืองต้นแบบสามเหลี่ยมมั่นคง มั่งคั่ง ยั่งยืน จังหวัดปัตตานี สําหรับโครงการอื่นๆ ให้นําเสนอคณะกรรมการทรัพยากรน้ําแห่งชาติ (กนช.) ต่อไป
โดยที่ประชุมยังได้มติแต่งตั้งศาสตราจารย์นฤมล ภิญโญสินวัฒน์ เป็นอนุกรรมการในคณะอนุกรรมการขับเคลื่อนโครงการขนาดใหญ่และโครงการสําคัญ ด้วย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการนักท่องเที่ยวประเภทพิเศษ Special Tourist Visa (STV) เหมาะแก่ใคร ??
วันศุกร์ที่ 18 กันยายน 2563
มาตรการนักท่องเที่ยวประเภทพิเศษ Special Tourist Visa (STV) เหมาะแก่ใคร ??
มาตรการนักท่องเที่ยวประเภทพิเศษ (STV) เหมาะแก่ใคร ??
Q : มาตรการนักท่องเที่ยวประเภทพิเศษ Special Tourist Visa (STV) เหมาะแก่ใคร ??
A : เหมาะสําหรับนักท่องเที่ยวที่ประสงค์จะเดินทางมาพํานักในระยะยาวภายในประเทศไทย
รัฐบาลไทย-ข่าวทำเนียบรัฐบาล-‘สุชาติ’ ห่วงลูกจ้างถูกเครื่องสกรีนผ้าหนีบมือ บาดเจ็บที่ชลบุรี สั่งเร่งตรวจสอบช่วยเหลือในทันที
วันศุกร์ที่ 18 กันยายน 2563
‘สุชาติ’ ห่วงลูกจ้างถูกเครื่องสกรีนผ้าหนีบมือ บาดเจ็บที่ชลบุรี สั่งเร่งตรวจสอบช่วยเหลือในทันที
รมว.แรงงาน สั่งหน่วยงานในสังกัดตรวจสอบสถานะลูกจ้างที่ประสบอุบัติเหตุจากการทํางานเนื่องจากถูกเครื่องสกรีนผ้าหนีบมือได้รับบาดเจ็บที่จังหวัดชลบุรี ถึงความเป็นผู้ประกันตน เพื่อเยียวยาช่วยเหลือแรงงานให้ได้รับสิทธิประโยชน์ความคุ้มครองตามขั้นตอนของกฎหมาย
เมื่อวันที่ 18 กันยายน 2563นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าตนมีความห่วงใยกรณีที่ลูกจ้างประสบอุบัติเหตุจากการทํางานเนื่องจากถูกเครื่องสกรีนผ้าหนีบมือได้รับบาดเจ็บ ที่ชลบุรีว่า จากกรณีที่มีการเผยแพร่ข่าว นายทศพล พรมดี ทํางานในตําแหน่งพนักงานทั่วไปของโรงงานที่นอนโซฟาแบบพิงผนังผ้านาโน ถูกเครื่องสกรีนผ้านาโนหนีบมือข้างซ้ายขณะใช้มือดึงและกดกระดาษเข้าเครื่องสกรีนดังกล่าว เหตุเกิดเมื่อวันที่ 2 กรกฎาคม 2563 ขณะที่ก้มดึงกระดาษที่ยับ มือซ้ายของลูกจ้างถูกเครื่องสกรีนดึงเข้าไปยังตัวเครื่องจักรทําให้มือซ้ายได้รับบาดเจ็บ ต่อมาได้นําส่งโรงพยาบาลสมเด็จบรมราชเทวี ณ ศรีราชา และได้นอนพักรักษาตัวอยู่ที่โรงพยาบาล 1 เดือนเศษ โดยแพทย์แจ้งว่ามีแผลไหม้บริเวณข้อนิ้วโป้ง นิ้วชี้นิ้วกลางและนิ้วนาง รับการผ่าตัด 4 ครั้ง และต้องทํากายภาพบําบัด
นายสุชาติกล่าวต่อว่า การให้ความช่วยเหลือเบื้องต้นสํานักงานประกันสังคมจังหวัดชลบุรี สาขาศรีราชาตรวจสอบข้อมูลแล้วไม่พบการขึ้นทะเบียนนายจ้างและการขึ้นทะเบียนผู้ประกันตนและได้ดําเนินการติดตามนายจ้างเพื่อมาขึ้นทะเบียน ทั้งนี้สิทธิตามกฎหมายที่ลูกจ้างจะได้รับ ได้แก่ ค่ารักษาพยาบาล ค่าทดแทนกรณีหยุดงาน 70% ของค่าจ้าง และค่าสูญเสียอวัยวะ นอกจากนี้ สํานักงานสวัสดิการและคุ้มครองแรงงานจังหวัดฯ ได้นัดหมาย พนักงานตรวจความปลอดภัย ศูนย์ความปลอดภัยในการทํางานเขต 2 และเจ้าหน้าที่สํานักงานประกันสังคมจังหวัดฯ ตรวจสอบข้อเท็จจริงนายจ้างเพิ่มเติมต่อไป
รัฐบาลไทย-ข่าวทำเนียบรัฐบาล-สมอ. ล้อมคอก “เครื่องฉีดน้ำแรงดันสูง” ต้องเป็นสินค้าควบคุม หลังไฟรั่ว ดูดคนตาย
วันศุกร์ที่ 18 กันยายน 2563
สมอ. ล้อมคอก “เครื่องฉีดน้ําแรงดันสูง” ต้องเป็นสินค้าควบคุม หลังไฟรั่ว ดูดคนตาย
“สุริยะ” กําชับ สมอ. เร่งประกาศให้  “เครื่องฉีดน้ําแรงดันสูง” ต้องเป็นสินค้าควบคุม หลังมีข่าวเกิดไฟฟ้ารั่ว ดูดคนตาย เตือนประชาชนเลือกใช้สินค้าดี มีมาตรฐาน มิฉะนั้น อาจเป็นอันตรายถึงแก่ชีวิตได้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้กําชับให้ สมอ. เร่งดําเนินการประกาศให้ “เครื่องฉีดน้ําแรงดันสูง” ต้องเป็นสินค้าควบคุม หลังจากมีผู้ใช้สินค้าดังกล่าวถูกไฟดูดถึงแก่ความตายเมื่อต้นเดือนสิงหาคม 2563 ซึ่งการดําเนินการดังกล่าวเป็นไปตามนโยบายของกระทรวงอุตสาหกรรม เพื่อคุ้มครองผู้บริโภคให้ปลอดภัยจากการใช้สินค้า โดยใช้มาตรฐานเป็นเครื่องมือในการปกป้องคุ้มครองผู้บริโภคภายในประเทศ จึงสั่งให้ สมอ. กําหนดเป็นสินค้าควบคุม ซึ่งจะเป็นผลให้ผู้ทํา และผู้นําเข้าสินค้าดังกล่าว จะต้องขออนุญาตจาก สมอ. เพื่อดําเนินการตรวจสอบคุณภาพและความปลอดภัยของสินค้าก่อน หากไม่เป็นไปตามมาตรฐานจะไม่สามารถนํามาจําหน่ายในท้องตลาดได้
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า “เดิม สมอ. มีมาตรฐานเครื่องฉีดน้ําแรงดันสูงอยู่แล้ว ซึ่งได้ประกาศใช้มาตั้งแต่ปี 2552 แต่เป็นมาตรฐานภาคสมัครใจ ไม่ได้มีการควบคุมการนําเข้าสินค้าดังกล่าวแต่อย่างใด แต่มาระยะหลังมีผู้ใช้สินค้าถูกไฟดูดถึงแก่ความตาย สมอ. จึงได้ทบทวนมาตรฐานให้มีความทันสมัย ให้สอดคล้องกับเทคโนโลยีการผลิตในปัจจุบัน และเร่งผลักดันให้สินค้าดังกล่าวเป็นสินค้าควบคุม โดยบอร์ด สมอ. ได้เห็นชอบร่างมาตรฐานเมื่อวันที่ 15 กันยายน 2563 ที่ผ่านมา ซึ่งคาดว่าจะมีผลบังคับใช้ภายในสิ้นปีนี้”
มาตรฐานเครื่องฉีดน้ําแรงดันสูง หรือ เครื่องทําความสะอาดใช้ความดันสูง มอก. 60335 เล่ม 2 (79) -2563 เป็นมาตรฐานที่จัดทําขึ้นโดยอ้างอิงมาตรฐานระหว่างประเทศ หรือมาตรฐาน IEC ซึ่งเป็นมาตรฐานที่สากลยอมรับ ครอบคลุมถึงเครื่องฉีดน้ําที่มีแรงดันน้ําระหว่าง 25-350 บาร์ และเครื่องทําความสะอาดใช้ไอน้ําที่มีความจุน้ําไม่เกิน 100 ลิตร และมีแรงดันน้ําไม่เกิน 25 บาร์ โดยเครื่องทําความสะอาดทั้ง 2 ชนิด จะมีการควบคุมด้านความปลอดภัยในการใช้งานในด้านต่างๆ อาทิ การป้องกันกระแสไฟฟ้ารั่ว การเดินสายไฟภายใน ความต้านทานต่อความชื้น การเข้าถึงส่วนมีไฟฟ้า เพื่อป้องกันไม่ให้เกิดกระแสไฟฟ้ารั่วขณะใช้งาน ความทนทาน ความต้านทานต่อความร้อนและไฟไหม้ และความต้านทานต่อการเป็นสนิม เป็นต้น
“ในระหว่างที่กฎหมายยังไม่มีผลบังคับใช้ ขอฝากเตือนไปยังประชาชนให้เลือกใช้สินค้าด้วยความระมัดระวัง โดยเฉพาะสินค้าเกรดต่ําจากประเทศเพื่อนบ้าน หากเป็นสินค้าไม่ได้มาตรฐานอาจเป็นอันตรายถึงแก่ชีวิตดังเช่นที่เป็นข่าวได้” เลขาธิการ สมอ. กล่าวทิ้งท้าย
---- 17 กันยายน 2563 ----
รัฐบาลไทย-ข่าวทำเนียบรัฐบาล-ศบค.มท. สั่งการทุกจังหวัดเน้นย้ำประชาชนรักษาวินัยในการป้องกันโรคโควิด-19 และหลีกเลี่ยงกิจกรรมที่มีโอกาสเสี่ยงต่อการแพร่ระบาดเชื้อโควิด-19
วันศุกร์ที่ 18 กันยายน 2563
ศบค.มท. สั่งการทุกจังหวัดเน้นย้ําประชาชนรักษาวินัยในการป้องกันโรคโควิด-19 และหลีกเลี่ยงกิจกรรมที่มีโอกาสเสี่ยงต่อการแพร่ระบาดเชื้อโควิด-19
ศบค.มท. สั่งการทุกจังหวัดเน้นย้ําประชาชนรักษาวินัยในการป้องกันโรคโควิด-19 และหลีกเลี่ยงกิจกรรมที่มีโอกาสเสี่ยงต่อการแพร่ระบาดเชื้อโควิด-19
วันนี้ (18 ก.ย. 63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ด้วย พลเอก ประยุทธ์ จันทร์โอชา นายกรัฐมนตรี ได้มีแถลงการณ์เมื่อวันที่ 17 กันยายน 2563 เรื่อง การแพร่ระบาดของโรคติดเชื้อไวรัสโคโรนา 2019 (โควิด-19) ระลอกใหม่ เกิดขึ้นในหลายประเทศทั่วโลก ซึ่งทวีความรุนแรงและมีจํานวนผู้ติดเชื้อต่อวันเพิ่มสูงขึ้น โดยได้ขอให้ประชาชนเพิ่มความระมัดระวังในการป้องกันตนเองและรักษาวินัยในการป้องกันโรค
เพื่อเป็นการเฝ้าระวังและป้องกันการแพร่ระบาดของโรคโควิด-19 ระลอกใหม่ในประเทศไทย นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด เน้นย้ําให้ประชาชนรักษาวินัยในการป้องกันโรค ด้วยการสวมหน้ากากอนามัย หมั่นล้างมือด้วยสบู่หรือเจลแอลกอฮอล์ เว้นระยะห่างทางสังคม รวมทั้งให้หลีกเลี่ยงการพบปะ สัมผัสกับบุคคล และการเข้าร่วมกิจกรรมทุกประเภทที่มีโอกาสเสี่ยงต่อการแพร่ระบาดโดยไม่จําเป็น เพื่อไม่ให้เกิดการแพร่กระจายของเชื้อโควิด-19 เพิ่มขึ้น และไม่ให้ส่งผลกระทบต่อการดําเนินชีวิตของประชาชน ระบบการสาธารณสุข และเศรษฐกิจของประเทศ
.